section_heading: Pozadina
paragraph_text: U intervjuu s Marcom Benioffom u travnju 2020., usred pandemije koronavirusa, bubnjar Lars Ulrich izjavio je da članovi Metallice planiraju raditi na novom studijskom albumu dok su još u samoizolaciji.<ref> Trujillo je u lipnju te godine rekao The Vinyl Guideu da članove "uzbuđuje rad na novim idejama" za album. "Odlično je što se svi svima javljamo svakog tjedna, tako da smo i dalje povezani [...] Zasad smo zbilja usredotočeni na kućne studije i kreativni smo u vlastitim domovima, raspravljamo o idejama i dorađujemo ih." Također je komentirao da naposljetku namjeravaju otići u studio kako bi snimili album.<ref> U intervju s Phoebe Bridgers za Rolling Stone u studenome te godine Ulrich je izjavio da članovi sastava već "tri ili četiri tjedna marljivo pišu pjesme",<ref><ref> a idućeg je mjeseca komentirao da bi nadolazeći album mogao biti najbolji dosad: "Najžešći je i najviše fora [...], ali sad ozbiljno, kad ne bismo mislili da je najbolji album još uvijek pred nama, zašto bismo se i dalje bavili time?"<ref><ref><ref> U siječnju 2021. izjavio je da "jako sporo" rade na pjesmama za album,<ref><ref> a pjevač i gitarist James Hetfield u svibnju je rekao: "Možemo ili ići na turneju ili pisati pjesme, pa je COVID odlučio umjesto nas [...] ali da, [objavit ćemo] hrpu pjesama. Napisali smo ih dosta."<ref>